CELEX: 52010DP0296
Language: da
Date: 2010-09-07 00:00:00
Title: Anmodning om ophævelse af Victor Uspaskichs immunitet Europa-Parlamentets afgørelse af 7. september 2010 om anmodning om ophævelse af Victor Uspaskichs immunitet (2009/2147(IMM))

20.10.2011   
            
            
               DA
            
            
               Den Europæiske Unions Tidende
            
            
               CE 308/90
            
         Tirsdag den 7. september 2010Anmodning om ophævelse af Victor Uspaskichs immunitet
   P7_TA(2010)0296
   Europa-Parlamentets afgørelse af 7. september 2010 om anmodning om ophævelse af Victor Uspaskichs immunitet (2009/2147(IMM))
   2011/C 308 E/19
   
      Europa-Parlamentet,
   
   der henviser til anmodning af 14. juli 2009 fra de litauiske retsmyndigheder om ophævelse af Victor Uspaskichs immunitet, hvorom der blev givet meddelelse på plenarmødet den 7. oktober 2009,
   der har hørt Victor Uspaskich, jf. forretningsordenens artikel 7, stk. 3,
   der henviser til artikel 8 og 9 i protokol (nr. 7) vedrørende Den Europæiske Unions privilegier og immuniteter vedføjet traktaterne,
   der henviser til Den Europæiske Unions Domstols domme af 12. maj 1964 og 10. juli 1986 (1),
   der henviser til artikel 62 i Republikken Litauens forfatning,
   der henviser til forretningsordenens artikel 6, stk. 2, og artikel 7,
   der henviser til betænkning fra Retsudvalget (A7-0244/2010),
   
               A.
            
            
               der henviser til, at der er anlagt straffesag mod Viktor Uspaskich, medlem af Europa-Parlamentet, som er anklaget i den verserende retssag i Vilnius' regionale straffedomstol under artikel 24, stk. 4, i forbindelse med artikel 222, stk. 1, artikel 220, stk. 1; artikel 24, stk. 4, i forbindelse med artikel 220, stk. 1, artikel 205, stk. 1 og artikel 24, stk. 4 i forbindelse med artikel 205, stk. 1, i den litauiske strafferet,
            
         
               B.
            
            
               der henviser til, at Europa-Parlamentets medlemmer i henhold til artikel 9 i protokollen om Den Europæiske Unions privilegier og immuniteter under Parlamentets mødeperioder på deres eget lands område nyder de immuniteter, der tilstås medlemmerne af deres lands lovgivende forsamling, og at immunitet ikke kan påberåbes af et medlem, som gribes på fersk gerning, og kan ikke hindre Europa-Parlamentets ret til at ophæve et af dets medlemmers immunitet,
            
         
               C.
            
            
               der henviser til, at anklagerne imod Uspaskich ikke har forbindelse med synspunkter, han har tilkendegivet, eller stemmer, han har afgivet, under udøvelsen af sit hverv som medlem af Europa-Parlamentet,
            
         
               D.
            
            
               der henviser til, at et medlem af det nationale parlament (Seimas) i henhold til artikel 62 i Republikken Litauens forfatning ikke kan holdes strafferetligt ansvarlig, arresteres eller på anden vis udsættes for frihedsberøvelse uden Seimas' samtykke,
            
         
               E.
            
            
               Der henviser til, at det i artikel 62 endvidere er fastlagt, at et medlem af Seimas ikke kan retsforfølges for sin stemmeafgivelse eller sine taler i Seimas, selvom han kan drages til ansvar i overensstemmelse med den generelle procedure for personlige injurier eller bagvaskelse,
            
         
               F.
            
            
               der henviser til, at Uspaskich i det væsentlige er anklaget for overtrædelser i forbindelse med falsk bogføring i forbindelse med finansiering af et politisk parti i en periode, inden han blev valgt til Europa-Parlamentet,
            
         
               G.
            
            
               der henviser til, at der ikke er blevet forelagt noget klart bevis på, at der foreligger »fumus persecutionis« (tendentiøs forfølgelse fra myndigheders side), og at de overtrædelser, som Uspaskich sigtes for, ikke har noget at gøre med hans aktiviteter som medlem af Europa-Parlamentet,
            
         
               H.
            
            
               der henviser til, at det derfor er passende at ophæve hans immunitet;
            
         
               1.
            
            
               vedtager at ophæve Viktor Uspaskich’ immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til Republikken Litauens kompetente myndigheder.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml. 1986, s. 2391.